Bug Off!

Bug Off! estas unu-ekrana fiksa pafa videoludo por 8-bitaj Atari-komputiloj verkita de Sparky Starks kaj eldonita de Adventure International en 1982. QuelleSoft sekve publikigis la ludon en Germanio kiel Kampf dem Ungeziefer ( "Batalo kontraŭ la insektoj") en 1984.

Ludomaniero 
La celo de Bug Off! estas regi diversajn insektojn, kiuj svarmas el sinkotruo en Florido kaj minacas la ĝardenon de la ludanto.

La ludanto kontrolas kemian ŝprucilon, kiu povas moviĝi sur ĉiuj kvar eksteraj randoj de la luda fenestro. La ŝprucilo ĉiam montru al la centro de la ekrano, kie troviĝas la ĝardeno. Nur la vespoj kaj araneoj estas danĝeraj por la ludanto. Ili manĝas ĉiujn DDT-provizojn de la ludanto kaj tiel finas la ludon. La ludanto provas elteni ĝis krepusko, kiam aperas papilioj, kiuj rekompencas la ludanton per krompoentoj por ĉiu angulo, kiu restis libera, kaj ankaŭ la armeo ĵetas novan provizon de DDT.

Kiam la ludanto estas trafita, li perdas sian aktualan botelon de DDT el sia ŝprucilo, kaj nova botelo aperas en la centro de la ĝardeno, detruante ĉiujn insektojn sur la mapo. Kiam ĉiuj vivoj estas perditaj, la ludo finiĝas.

Recenzo 
La recenzlibro Book of Atari Software 1984 konkludis : "la sono kaj grafiko estas malbonaj en Bug Off!; tamen, ĝi ne estas la tipo de ludo, kiu bezonus pli bonan grafikon. Luda sperto estas instinkte refleksema pli ol strategia. Ĝi estas fulmrapida ripetema ludo, sed tio ne signifas, ke ĝi lasas vin kun sento de atingo". Entute Bug Off! ricevis D+-recenzon.

 Referencoj 

 Eksteraj ligiloj 
 Bug Off! ĉe MobyGames ()
 Bug Off! ĉe Atari Mania ()
 Bug Off! estas libere ludebla en-navigile ĉe Internet Archive

Kategorio:Videoludoj aperintaj en 1982
Kategorio:Fiksaj pafaj videoludoj
Kategorio:Videoludoj pri insektoj
Kategorio:Videoludoj okazantaj en Florido
Kategorio:Videoludoj kreitaj en Usono
Kategorio:Videoludoj ludeblaj per 8-bitaj Atari-komputiloj